P. Paška, poslanec: (2005-06-29):
Dvadsiaty prvý bod môjho pozmeňujúceho návrhu. V § 17 ods. 7 úplne vypustiť. Ako som povedal, ide o nelogické ustanovenie, riešenie neplatenia poistného je uvedené v ďalšom. V dvadsiatom druhom bode navrhujeme v § 18 nahradiť texty poplatky z omeškania takto: Po prvé, ak platiteľ poistného zistil, že poistné nebolo uhradené v správnej výške, je povinný zaplatiť zistený rozdiel a poplatok z omeškania vo výške 0,01 z dlžnej sumy odo dňa pôvodnej splatnosti poistného za príslušný kalendárny mesiac. Ak zdravotná poisťovňa zistí, že poistné nebolo uhradené včas a v správnej výške, môže príslušná zdravotná poisťovňa uplatniť voči platiteľovi poistného okrem nároku na poistné aj nárok na úrok. Úrok z omeškania sa vypočíta z dlžnej sumy poistného a počtu dní omeškania. Na výpočet úroku sa použije 2,5-násobok základnej úrokovej sadzby Národnej banky Slovenska platnej v deň, ktorý bolo alebo malo byť poistné zaplatené. Príslušná zdravotná poisťovňa predpíše platiteľovi doplatok na poistnom a poplatok z omeškania platobným výmerom. Zdravotná poisťovňa môže na základe písomnej žiadosti osoby uvedenej v § 11, ktorá je povinná odvádzať poistné v odôvodnených prípadoch znížiť výšku poplatku z omeškania. Príslušná zdravotná poisťovňa môže na základe písomnej žiadosti osoby uvedenej v § 11, ktorá je povinná odvádzať poistné, povoliť splátky dlžných súm z poistného z dôvodu platobnej neschopnosti, ak dôvod nemožno predpokladať, že v období nie dlhšom ako 9 mesiacov bude táto schopná zaplatiť dlžné sumy poistného, a ak je v čase rozhodovania o povolení splátok dlžných súm poistného schopná riadne plniť povinnosť platiť poistné. V prípade nedodržania termínu splátky určeného príslušnou zdravotnou poisťovňou pre jednotlivé splátky alebo zaplatením nižšej sumy, ako určila zdravotná poisťovňa, stáva sa splatnou celá suma dlžného poistného. A nakoniec na konanie podľa ods. 5 sa nevzťahujú všeobecné predpisy o správnom konaní. Odôvodnenie: Ide o upresnenie pôvodného znenia § 18 a vyplýva to z potreby praxe zvýšenia výberu poistného. Dvadsiaty tretí bod. Text § 19 ods. 7 sa nahrádza nasledovným textom: Ak poistenec, ktorý je platiteľom poistného, zomrie, ročné zúčtovanie sa nepodáva. Odôvodnenie: Terajšia dikcia je neetická až morbídna v takomto prípade. Dvadsiaty štvrtý návrh. Text § 20 sa nahrádza nasledujúcim textom: Platiteľ poistného je povinný vykázať príslušnej zdravotnej poisťovni preddavky na poistné za príslušný kalendárny mesiac a poistné za príslušný kalendárny rok spôsobom určeným poisťovňou. Príslušná zdravotná poisťovňa predpíše platiteľovi platobným výmerom poistné, ak ho platiteľ poistného nevykázal vôbec, alebo ak ho vykázal v nesprávnej výške. Platiteľ poistného je povinný na výzvu príslušnej zdravotnej poisťovne predložiť podklady potrebné na zistenie správnej výšky poistného. Orgán vykonávajúci správu daní je povinný na požiadanie zdravotnej poisťovne oznámiť výšku základu dane platiteľa poistného a iné údaje potrebné na určenie vymeriavacieho základu a jednotlivé sumy poistného sa zaokrúhľujú na celé koruny smerom nahor. Opäť ide o technické upresnenie súčasného znenia. Bod 25. Za § 20 sa vsúva nový s označením 20a s textom vrátenie poistného. Poistné zaplatené bez právneho dôvodu alebo čas presahujúci správnu výšku poistného je príslušná zdravotná poisťovňa povinná po zistení tejto skutočnosti vrátiť platiteľovi. Príslušná zdravotná poisťovňa je povinná vrátiť poistné alebo jeho časť podľa ods. 1 do dvoch mesiacov od zistenia tejto skutočnosti, od doručenia písomnej žiadosti platiteľa poistného alebo právneho zástupcu. Právo navrátenia poistného alebo jeho časti podľa ods. 1 sa premlčí do troch rokov od posledného dňa kalendárneho mesiaca, v ktorom bola takáto platba pripísaná na účet príslušnej zdravotnej poisťovne. Poistné alebo jeho časť podľa odseku 1, ktoré je príslušná zdravotná poisťovňa  povinná vrátiť, možno použiť na zápočet pohľadávky zdravotnej poisťovne v zdravotnom poistení voči platiteľovi poistenia alebo voči jeho právnemu zástupcovi. Dámy a páni, odôvodnenie. Zákon v doterajšom platnom znení vôbec túto problematiku neriešil, považujeme za potrebné  zákon o tento pozmeňujúci návrh doplniť. V bode 26 sa za § 21 vsúva nový 21a – prirážka k poistnému. Príslušná zdravotná poisťovňa predpíše platiteľovi poistného povinnosť platiť prirážku k poistnému, ak činnosti pracoviska alebo technického zariadenia platiteľa poistného nevyhovujú podľa právoplatného rozhodnutia príslušného orgánu, odborného dozoru nad bezpečnosťou a ochranou zdravia. Bod B – činnosti pracoviska alebo technického zariadenia platiteľa poistného nevyhovujú podľa rozhodnutia príslušného orgánu štátnej správy v oblasti zdravotníctva zdravotníckym alebo hygienickým predpisom, alebo po c podľa zistenia príslušného orgánu štátneho odborného dozoru nad bezpečnosťou a ochranou zdravia pri práci alebo príslušného orgánu štátnej správy na úseku zdravotníctva sa pri jeho činnostiach alebo na pracoviskách a technických zariadeniach nepoužíva, alebo nie je inštalované, alebo riadne prevádzkované predpísané zariadenie na ochranu života a zdravia. Po druhé, prirážka k poistnému sa ukladá v rozsahu 2 až 10 percent z vymeriavacieho základu na určenie poistného za príslušný kalendárny mesiac, za ktorý sa platí prirážka k poistnému. Po tretie, povinnosť platiť prirážku k poistnému vzniká od prvého dňa nasledujúceho kalendárneho mesiaca. Po a po dni, keď rozhodnutie uvedené v písm. a) nadobudlo právoplatnosť alebo po b) po dni doručenia oznámenia o zistení nedostatkov. Po štvrté, povinnosť platiť prirážku zaniká posledným dňom kalendárneho mesiaca, v ktorom podľa vyjadrenia príslušného orgánu zistené nedostatky, za ktoré sa uložila povinnosť platiť prirážku k poisteniu, boli odstránené. Príslušná zdravotná poisťovňa predpíše platiteľovi prirážku platobným výmerom, pre prirážku k poistnému platia primerané ustanovenia o poistnom podľa druhej časti tohto zákona. Orgány štátnej správy na úseku ochrany zdravia ľudí a inšpektoráty práce majú oznamovaciu povinnosť voči všetkým zdravotným poisťovniam o uložených pokutách. Odôvodnenie: Zákon v doterajšom znení túto dôležitú motivačnú skutočnosť, ktorá má dominantný vplyv na zlepšovanie pracovných podmienok a udržovania bezpečnosti pracovného prostredia pracujúcich vôbec nezohľadňujeme a považujeme za potrebné takúto zákonnú normu prijať. Bod 27. Text § 22 sa nahrádza novým textom. Poistenec má právo po a na výber zdravotnej poisťovne vykonávajúcej jeho zdravotné poistenie; po b na výber lekára alebo iného odborného pracovníka v zdravotníctve a zdravotníckeho zariadenia s výnimkou závodnej zdravotnej starostlivosti, ktorí sú v zmluvnom vzťahu s príslušnou zdravotnou poisťovňou. Toto právo môže uplatniť raz za 6 mesiacov. Na úhradu nákladov spojených so zdravotnou starostlivosťou, ktorá mu bola poskytnutá v zmluvnom zdravotníckom zariadení za podmienok ustanovených týmto zákonom v súlade s predpismi vydanými na jeho vykonanie; po d na úhradu nákladov spojených s poskytovaním zdravotnej starostlivosti v naliehavých prípadoch, ak ide o život alebo stav ohrozujúci zdravie v zdravotníckych zariadeniach, ktoré nie sú v zmluvnom vzťahu so zdravotnou poisťovňou; po e podieľať sa na kontrole poskytnutej zdravotnej starostlivosti; po f na informáciu o činnosti o hospodárení zdravotnej poisťovne, ktorej je poistencom; po g na vrátenie preplatku na základe ročného zúčtovania poistného, kolegyne, kolegovia, to je aj o vás, všetci sme poistenci zdravotných poisťovní, možno by vás mohlo zaujímať, na čo máte právo. (Ruch v sále.)